rejauldu/bengali-wikipedia huggingface dataset:
পাকিস্তান পুরুষ ক্রিকেট দল ২০২২ সালের জুলাই মাসে দুটি টেস্ট ম্যাচ খেলার জন্য শ্রীলঙ্কা সফর করে। সিরিজটি ২০২১–২০২৩ আইসিসি বিশ্ব টেস্ট চ্যাম্পিয়নশিপের একটি অংশ হিসেবে খেলা হয়। ২০২২ সালের এপ্রিল মাসে পাকিস্তান ক্রিকেট বোর্ড (পিসিবি) সফরটিতে অংশগ্রহণ করার কথা নিশ্চিত করে। প্রাথমিকভাবে সফরের অংশ হিসেবে তিনটি একদিনের আন্তর্জাতিক (ওডিআই) ম্যাচ খেলা হওয়ার কথা থাকলেও পরবর্তীতে ম্যাচগুলো সূচি থেকে বাদ দেয়া হয়। ২০২২ সালের জুন মাসে সফরের সূচি নিশ্চিত করা হয়। ২০২২ সালের ১৭ জুলাই শ্রীলঙ্কায় চলমান অর্থনৈতিক সংকটের কারণে শ্রীলঙ্কা ক্রিকেট (এসএলসি) দ্বিতীয় টেস্ট ম্যাচটির আয়োজনস্থল হিসেবে কলম্বোর পরিবর্তে গাল্লের নাম ঘোষণা করে।  সিরিজটি ১–১ ব্যবধানে ড্র হয়।  দলীয় সদস্য  দিমুথ করুণারত্নে (অধি.)  অসিতা ফার্নান্দো  অ্যাঞ্জেলো ম্যাথিউস  ওশাদা ফার্নান্দো  কসুন রজিতা  কামিন্দু মেন্ডিস   কুশল মেন্ডিস (উই.)  জেফরি ভ্যান্ডারসে  দিনেশ চান্দিমাল (উই.)  দিলশান মদুশঙ্কা   দুনিথ ভেল্লালাগে  ধনঞ্জয় দে সিলভা  নিরোশন দিকভেল্লা (উই.)  পাথুম নিশঙ্কা  প্রভাত জয়াসুরিয়া  বিশ্ব ফার্নান্দো  মহেশ তীক্ষণ  রমেশ মেন্ডিস  লক্ষিত মনসিংহ  বাবর আজম (অধি.)  মোহাম্মদ রিজওয়ান (সহ-অধি.) (উই.)  আজহার আলি  আবদুল্লাহ শফিক  ইমাম-উল-হক  ইয়াসির শাহ  নাসিম শাহ  নোমান আলি   ফাওয়াদ আলম  ফাহিম আশরাফ  মোহাম্মদ নওয়াজ  শান মাসুদ  শাহিন শাহ আফ্রিদি  সৌদ শাকিল  সরফরাজ আহমেদ (উই.)  সালমান আলি আগা  হারিস রউফ  হাসান আলি প্রথম টেস্ট খেলার সময় মহেশ তীক্ষণ আঙুলে চোট পাওয়ায় দ্বিতীয় টেস্ট ম্যাচের জন্য তাঁর পরিবর্তে লক্ষিত মনসিংহকে শ্রীলঙ্কা দলে যুক্ত করা হয়। একই ম্যাচে হাঁটুতে চোট পেয়ে পাকিস্তানের শাহিন শাহ আফ্রিদিও দ্বিতীয় টেস্টে ম্যাচের আগে দল থেকে ছিটকে যান।  প্রস্তুতিমূলক ম্যাচ  টেস্ট সিরিজ ১ম টেস্ট  ২য় টেস্ট  তথ্যসূত্র  বহিঃসংযোগ  ইএসপিএনক্রিকইনফোতে সিরিজের প্রধান পাতা   বিষয়শ্রেণী:২০২২-এ শ্রীলঙ্কান ক্রিকেট বিষয়শ্রেণী:২০২২-এ পাকিস্তানি ক্রিকেট বিষয়শ্রেণী:২০২২-এ আন্তর্জাতিক ক্রিকেট প্রতিযোগিতা বিষয়শ্রেণী:পাকিস্তান ক্রিকেট দলের শ্রীলঙ্কা সফর
নয়াদিকালী (আক্ষরিক অর্থে শিকারের নৃত্য) হল একটি ঐতিহ্যবাহী লোকশিল্প যা ভারতের কেরালার ভাল্লুভানাদ অঞ্চলের (বর্তমান পালঘাট, ত্রিশূর জেলা) পানান সম্প্রদায়ের মধ্যে বিদ্যমান। এটি সাধারণত অঞ্চলের দেবী মন্দিরে পুরম উৎসবের আগে, মানুষ এবং অঞ্চলের মঙ্গল ও সমৃদ্ধির জন্য করা হয়।   প্রদর্শন  নয়াদিকালী একটি লোকশিল্প যা প্রাচীনকাল থেকে এই অঞ্চলের মঙ্গল ও সমৃদ্ধির জন্য সংঘটিত হয়ে আসছে। দেবী মন্দিরে পুরম উৎসবের আগে নয়াদিকালী দলগুলি এই অঞ্চলের বাড়িতে বাড়িতে ঘুরে বেড়ায়। বনে শিকারে যাওয়া লোকের সাজে, পানান সম্প্রদায় ঘরে ঘরে যায় এবং গান গায়। একটি দলে সাধারণত এক থেকে পাঁচজন থাকে। তারা যে বাদ্যযন্ত্র ব্যবহার করে, তা হলো দুটি বাঁশের লাঠি, একটি লম্বা এবং অন্যটি ছোট। বাম বগলে লম্বা লাঠি ধ'রে ছোট লাঠি দিয়ে তাতে টোকা মেরে লোকগীতি গাওয়া হয়।  তারা তাদের কোমরে জড়ানো মুন্ডুগুলির উপরে বিশেষ ধরণের পোশাক পরে আসে। তাদের মাথায় আরেকটি মুন্ডু বাঁধা থাকে এবং তাদের শরীরে বিভিন্ন রঙ আঁকা থাকে। তাদের কাঁধে কাপড়ের ব্যাগও থাকে। তারা হাতে করে একটি ছোট কাঠের মূর্তিও বহন করে, যার নাম ইটিংগলিকুট্টি। এই মূর্তিটি উঠানে স্থাপন করা হয় এবং সামনে পেছনে লাঠি পিটিয়ে তারা এর চারপাশে নাচতে থাকে। তারা সাধারণত এর সাথে শিকার সম্পর্কিত গান গায়। নিজে তৎক্ষণাৎ গান তৈরি করে ঘটনাস্থলে গাওয়ার অভ্যাসও এদের আছে।  নয়াদিকালী প্রদর্শনের পর বাড়ি থেকে শিল্পীদের চাল, ধান ও টাকা দেওয়া হয়। পুরমের দিন, সমাপ্তি নৃত্য হয়, সমস্ত দল মন্দিরে পৌঁছে নৃত্য প্রদর্শন করে। কাঠের পুতুল হাতে নিয়ে এক ধরনের পুতুল নাচও করে তারা।   তথ্যসূত্র   বিষয়শ্রেণী:কেরলের নৃত্য বিষয়শ্রেণী:আচার অনুষ্ঠান নৃত্য
সুবোধ ওরাওঁ (১৯৫৩ - ৫ ডিসেম্বর ১৯৮৮), সুবোধ বারওয়াও লিখেছেন, একজন ভারতীয় রাজনীতিবিদ যিনি বিপ্লবী সমাজতান্ত্রিক দল (আরএসপি) এর অন্তর্গত ছিলেন। তিনি ১৯৮২ এবং ১৯৮৭ সালের নির্বাচনে কুমারগ্রাম কেন্দ্র থেকে পশ্চিমবঙ্গ বিধানসভায় নির্বাচিত হন।Election Commission of India. 10 - Kumargram (ST) Assembly Constituency  ১৯৮২ সালের নির্বাচনে তিনি ভারতীয় জাতীয় কংগ্রেসের দুতসাই টপ্পোকে পরাজিত করে ৪০,৫৩১ ভোট (৫৬.২৭%) পেয়েছিলেন।Election Commission of India. STATISTICAL REPORT ON GENERAL ELECTION, 1982 TO THE LEGISLATIVE ASSEMBLY OF WEST BENGAL ১৯৮৭ সালে তিনি ভারতীয় জাতীয় কংগ্রেসের খগেন্দ্র নাথ ঠাকুরকে পরাজিত করে ৪৮,০৮১ ভোট (৫৮.২১%) পেয়েছিলেন।Election Commission of India. STATISTICAL REPORT ON GENERAL ELECTION, 1987 TO THE LEGISLATIVE ASSEMBLY OF WEST BENGAL  ওরাওঁ ১৯৮৮ সালের ৫ ডিসেম্বর মারা যান।The Journal of Parliamentary Information, Vol. 34. Lok Sabha Secretariat, 1988. p. 66 তখন তার বয়স ছিল ৩৫ বছর।Political Events Annual. Lok Sabha Secretariat, 1989. p. 298   তথ্যসূত্র   বিষয়শ্রেণী:১৯৫৩-এ জন্ম বিষয়শ্রেণী:পশ্চিমবঙ্গ বিধানসভার সদস্য ১৯৮৭-১৯৯১ বিষয়শ্রেণী:পশ্চিমবঙ্গ বিধানসভার সদস্য ১৯৮২-১৯৮৭ বিষয়শ্রেণী:১৯৮৮-এ মৃত্যু বিষয়শ্রেণী:বিপ্লবী সমাজতন্ত্রী দল (ভারত) এর রাজনীতিবিদ
আলাস্কা স্টার মার্কিন যুক্তরাষ্ট্রের আলাস্কা রাজ্যের অ্যাঙ্করেজ পৌরসভার একটি সাপ্তাহিক সংবাদপত্র। দ্যা স্টার পত্রিকাটি ঈগল নদীর পার্শ্ববর্তী অঞ্চল, চুগিয়াক এবং একলুটনা সহ অ্যাংকারিজের উত্তরাঞ্চলে ("অ্যাঙ্কারেজ বোল " নামে পরিচিত) বসবাসকারীদের সংবাদ সরবরাহ করে। ১৯৭১ সালে প্রতিষ্ঠার পর থেকে ২০১১ সালে পর্যন্ত এই পত্রিকার নাম ছিল চুয়াগিক ঈগল রিভার স্টার। ২০১৮ সালে, মরিস কমিউনিকেশনস অ্যাঙ্কারেজ ডেইলি নিউজের মালিক বিঙ্কলে কর্পোরেশনের কাছে দ্যা স্টার পত্রিকাটি বিক্রি করে দেয়।    তথ্যসূত্র    বহিঃসংযোগ     বিষয়শ্রেণী:আলাস্কার সংবাদপত্র বিষয়শ্রেণী:১৯৭১-এ প্রতিষ্ঠিত বিষয়শ্রেণী:১৯৭১-এ প্রতিষ্ঠিত সংবাদপত্র
উইল এইটকিন একজন মার্কিন-কানাডিয়ান ঔপন্যাসিক, সাংবাদিক এবং চলচ্চিত্র পরিচালক।Richard Burnett, "Montreal author Will Aitken revives Death in Venice" . Xtra!, January 26, 2012.W. H. New, Encyclopedia of Literature in Canada. University of Toronto Press, 2002. . Chapter "Gay and Lesbian Writing", pp. 418-422.  ১৯৭৪ সালে মন্ট্রিল শহরে তিনি প্রথম Librairie L'Androgyne নামে এলজিবিটি বইয়ের দোকান চালু করেন। তিনি কাজের বৈচিত্র্য হিসেবে বিভিন্ন সময় সিবিসি, বিবিসি, ন্যাশনাল পাবলিক রেডিও, দ্য গ্লোব এন্ড মেইল, মাচলিন, প্যারিস রিভিউ, ক্রিস্টোফার স্ট্রিট এবং ন্যাশনাল পোস্টের সাহিত্য কলাকৌশলী ও চলচ্চিত্র সমালোচক হিসেবে কাজ করেছেন।"Aitken goes big on Japan". Eye Weekly, September 21, 2000.  ১৯৮৯ সালে তিনি তার প্রথম উপন্যাস টেরে হাট প্রকাশ করেন।Gregory Woods, A History of Gay Literature: The Male Tradition. Yale University Press, 1999. . তিনি এরপর আরো তিনটি উপন্যাস প্রকাশ করেন।  তিনি সাম্প্রতিক সময়ে মন্ট্রিলের ডসন কলেজে চলচ্চিত্র শিক্ষা নিয়ে পাঠদান করছেন। ২০১১ সালে, তিনি লুচিনো ভিসকনটির ১৯৭১ সালের চলচ্চিত্র ডেথ ইন ভিনিসের উপর একটি জটিল বিশ্লেষনী লেখা প্রকাশ করেন। এটি আর্সেনাল পাল্প প্রেসের কুয়ির ফিল্ম ক্লাসিক সিরিজের অংশ হিসেবে প্রকাশিত হয়। এর নাম ছিল Death in Venice: A Queer Film Classic।   কাজ    উপন্যাস   তেরে হাউট. ১৯৮৯, .  A Visit Home. ১৯৯৩, .  Realia. ২০০০, .  My Life Burning in the Moonlight. ২০১২।   গবেষণাধর্মী বই   Death in Venice: A Queer Film Classic. ২০১১, .   সংকলন   Madder Love: Queer Men and the Precincts of Surrealism (ed. Peter Dubé). ২০০৮   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর মার্কিন ঔপন্যাসিক বিষয়শ্রেণী:২১শ শতাব্দীর মার্কিন ঔপন্যাসিক বিষয়শ্রেণী:মার্কিন পুরুষ ঔপন্যাসিক বিষয়শ্রেণী:মার্কিন পুরুষ সাংবাদিক বিষয়শ্রেণী:মার্কিন চলচ্চিত্র সমালোচক বিষয়শ্রেণী:মন্ট্রিয়লের লেখক বিষয়শ্রেণী:ম্যাকগিল বিশ্ববিদ্যালয়ের প্রাক্তন শিক্ষার্থী বিষয়শ্রেণী:২০শ শতাব্দীর কানাডীয় ঔপন্যাসিক বিষয়শ্রেণী:২১শ শতাব্দীর কানাডীয় ঔপন্যাসিক বিষয়শ্রেণী:২০শ শতাব্দীর মার্কিন প্রাবন্ধিক বিষয়শ্রেণী:২০শ শতাব্দীর মার্কিন পুরুষ লেখক বিষয়শ্রেণী:মার্কিন সমকামী লেখক বিষয়শ্রেণী:ইন্ডিয়ানার ঔপন্যাসিক বিষয়শ্রেণী:২০শ শতাব্দীর কানাডীয় এলজিবিটিকিউ ব্যক্তি
thumbnail|right|প্রয়াগ ফিল্ম সিটি thumb|right|200px|মল্লেশ্বর শিব মন্দির, চন্দ্রকোণা, পশ্চিম মেদিনীপুর চন্দ্রকোণা ভারতের পশ্চিমবঙ্গ রাজ্যের মেদিনীপুর জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৮ মিটার (৯১ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে চন্দ্রকোণা শহরের জনসংখ্যা হল ২০,৪০০ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৬৬%। পুরুষদের মধ্যে সাক্ষরতার হার ৭৩% এবং নারীদের মধ্যে এই হার ৫৮%। সারা ভারতের সাক্ষরতার হার ৫৯.৫%, তার চাইতে চন্দ্রকোণা এর সাক্ষরতার হার বেশি।  এই শহরের জনসংখ্যার ১৪% হল ৬ বছর বা তার কম বয়সী।   তথ্যসূত্র   বিষয়শ্রেণী:পশ্চিমবঙ্গের শহর বিষয়শ্রেণী:পশ্চিম মেদিনীপুর জেলার শহর ও নগর
কোনাল একজন বাংলাদেশী গায়িকা যিনি ২০০৯ সালে রিয়ালিটি শো চ্যানেল আই  সেরা কণ্ঠ  রিয়ালিটি শো জিতেছিলেন।    শিক্ষা  তার পিতার পেশার কারণে, তিনি কুয়েত মধ্য প্রাচ্যে বড় হয়েছিলেন। তিনি কুয়েতের ইউনাইটেড ইন্ডিয়ান স্কুল থেকে মাধ্যমিক ও উচ্চ মাধ্যমিক শিক্ষা সম্পন্ন করেন। তারপর তিনি বিবিএর ডিগ্রি লাভের জন্য আমেরিকান ইউনিভার্সিটি অফ লন্ডনে ভর্তি হন।  তিনি লেখক হুমায়ুন আহমেদকে শ্রদ্ধা হিসাবে "অন্য হুমায়ূন" নামে একটি প্রোগ্রাম করেছেন। ২০১৭ সালের বন্ধু দিবসে, তিনি চিরকুট ব্যান্ডের সাথে বিশেষ একক গান গেয়েছিলেন।  ২০১২ সালের ২২ অক্টোবর, তানভীর তারেকের রচনায় ও কণ্ঠস্বরে ২০১৮ সালের চলচ্চিত্র মায়া: দ্য লস্ট মাদার  ছবির জন্য  তিনি "মা তোমার অঞ্চল কোথায়" গানটি রেকর্ড করেন।      ব্যক্তিগত জীবন  ২১ সেপ্টেম্বর ২০১৭ তারিখে প্রথম আলোর সাংবাদিক মঞ্জুর কাদের জিয়াকে বিয়ে করেন।    চলচ্চিত্রের তালিকা   আপন মানুষ (২০১৭)   ভালবাসাপুর (২০১৭)   প্রেমের কি সাধ আছে বল (২০১৭)   রাজনীতি (২০১৭)   মনের রাজা (২০১৭)   মেঘকন্যা (২০১৮)   প্রহেলিকা (২০২৩)  প্রিয়তমা (২০২৩)  রাজকুমার (২০২৪)  মায়া দ্যা লাভ (২০২৪)  পুরস্কার ও মনোনয়ন  বছর পুরস্কার বিভাগ মনোনীত কর্ম ফলাফল  ২০১৯ ভারত-বাংলাদেশ চলচ্চিত্র পুরস্কার শ্রেষ্ঠ নারী নেপথ্য কণ্ঠশিল্পী মেঘকন্যা    ২০২৪ চ্যানেল আই মিউজিক অ্যাওয়ার্ডস ইউটিউবে ১ লক্ষের অধিক মানুষ দেখায় "ঈশ্বর" (চলচ্চিত্র - প্রিয়তমা)    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:বাংলাদেশী গায়িকা বিষয়শ্রেণী:বাংলা ভাষার সঙ্গীতশিল্পী বিষয়শ্রেণী:ঢাকার ব্যক্তি বিষয়শ্রেণী:২১শ শতাব্দীর বাংলাদেশী সঙ্গীতশিল্পী বিষয়শ্রেণী:শ্রেষ্ঠ নারী কণ্ঠশিল্পী বিভাগে জাতীয় চলচ্চিত্র পুরস্কার (বাংলাদেশ) বিজয়ী বিষয়শ্রেণী:ঢাকার সঙ্গীতজ্ঞ
ফোর্বস () যুক্তরাষ্ট্র থেকে প্রকাশিত একটি ম্যাগাজিন প্রকাশনা সংস্থা। এটি সবচেয়ে বেশি পরিচিত ও বিখ্যাত ফোর্বস নামক ম্যাগাজিনের প্রকাশক হিসেবে। এটি ব্যবসাভিত্তিক একটি ম্যাগাজিন এবং ব্যবসাভিত্তিক ম্যাগাজিনগুলোর (যেমন: ফরচুন) মধ্যে অন্যতম শক্ত একটি প্রতিদ্বন্দ্বী। বিভিন্ন রকম তালিকা প্রকাশের জন্য ফোর্বস বিখ্যাত। যেমন: সবচেয়ে ধনী আমেরিকানের তালিকা, বিলিওনিয়ারের তালিকা ইত্যাদি। ফোর্বস ম্যাগাজিনের মূলনীতি হচ্ছে দ্য ক্যাপিটালিস্ট টুল ()।   ২০১৯ বিশ্ব ধনকুবের  এই সংস্থা অনুযায়ী বিশ্বের সবচেয়ে বড় ধনকুবের হলেন জেফ বেজোস । রিলায়েন্স গ্রুপের চেয়ারম্যান মুকেশ আম্বানির র‌্যাঙ্কিং ১৩। উইপ্রোর চেয়ারম্যান আজিম প্রেমজীর র‌্যাঙ্কিং ৩৬।    তথ্যসূত্র    আরো পড়ুন   Forbes, Malcolm S. (1974) Fact and Comment Knopf, New York, ; twenty-five years of the editor's columns from Forbes  Grunwald, Edgar A. (1988) The Business Press Editor New York University Press, New York,   Holliday, Karen Kahler (1987)A Content Analysis of Business Week, Forbes and Fortune from 1966-1986 Masters of Journalism thesis from Louisiana State University, Baton Rouge, 69 pages, OCLC 18772376, available on microfilm  Kohlmeier, Louis M.; Udell, Jon G. and Anderson, Laird B. (eds.) (1981) Reporting on Business and the Economy Prentice-Hall, Englewood Cliffs, New Jersey,   Kurtz, Howard (2000) The Fortune Tellers: Inside Wall Street’s Game of Money, Media, and Manipulation Free Press, New York,   Tebbel, John William and Zuckerman, Mary Ellen (1991) The Magazine in America, 1741-1990 Oxford University Press, New York,   Parsons, D. W. (1989) The Power of the Financial Press: Journalism and Economic Opinion in Britain and America Rutgers University Press, New Jersey,    বহিঃসংযোগ    দাপ্তরিক ওয়েবসাইট  বিজ্ঞাপন সংক্রান্ত তথ্য  ফোর্বসের ওয়েবসাইটগুলোর পূর্ণাঙ্গ তালিকা  ফোর্বস ইন্ডিয়া   বিষয়শ্রেণী:মার্কিন যুক্তরাষ্ট্রের ম্যাগাজিন বিষয়শ্রেণী:ফোর্বস
সোরে আহলে ইমান ফি আলামাত জোহুর সাহাব আল জামান বা ইমাম মাহদীর আবির্ভাবের চিহ্নের উপর বিশ্বাসীদের সুখ, শিয়াদের দ্বাদশ ইমাম ইমাম মাহদীর আগমনের লক্ষণের বিষয়ের উপর আলী ইবনে আব্দুল করিম নিলি রচিত একটি বই।  লেখক পূর্বপুরুষের বইয়ের প্রায় ১০১ বর্ণনা ব্যাখ্যা করেছেন।  এর মধ্যে কিছু বর্ণনা ইমাম মাহদীর শাসন ও শাসনকাল সম্পর্কে রয়েছে।  লেখক আলী ইবনে আবদুল করিম নিলি ০৮ হিজরির শিয়া পণ্ডিতদের মধ্যে একজন।  কখন যে তার জন্ম হয়েছে তার স্পষ্ট ধারণা পাওয়া যায় না।  তিনি আহমাদ ইবনে ফাহাদ হিলির (মৃত্যু: ৮৪১ চন্দ্র বর্ষ)  শিক্ষক।  ধারণা করা হয় তিনি হিলির পুত্র ফখর আল মোহক্কিনের তত্ত্বাবধানে ছিলেন।  এছাড়াও তার অনেক লেখা এবং ছাত্র  রয়েছে।( Sorure Ahle Iman, the preface of the scholar)  নিলির জ্ঞান তিনি হাদিস, ফিকহ, কালাম এবং ইসলামী দর্শনের একজন বিদগ্ধ পণ্ডিত ছিলেন।  তিনি একজন বিখ্যাত মুহাদ্দিস ছিলেন এবং তাব'ঈদের সরাসরি শিক্ষার্থীদের কাছ থেকে হাদিস শুনেছিলেন।  তিনি একজন খ্যাতিমান ফকিহ ছিলেন এবং জাফরী মাযহাবের অন্যতম প্রধান প্রবক্তা হিসেবে বিবেচিত হন।  তিনি একজন দক্ষ কালামবিদ ছিলেন এবং ইসলামী ধর্মতত্ত্বের বিভিন্ন দিক বিষয়ে বিতর্ক করেছেন।  নিলির রচনা তিনি একজন উদ্যমী লেখক ছিলেন এবং হাদিস, ফিকহ, কালাম এবং ইসলামী দর্শনের উপর অসংখ্য গ্রন্থ রচনা করেছিলেন। তার সবচেয়ে বিখ্যাত গ্রন্থ হল "সোরে আহলে ইমান", যা ইসলামী বিশ্বাসের একটি বিশদ বিবরণ। এই বইটি শিয়া মুসলিমদের মধ্যে অত্যন্ত জনপ্রিয়।  নিলির প্রভাব আলী ইবনে আবদুল করিম নিলি শিয়া ইসলামের একজন গুরুত্বপূর্ণ ব্যক্তিত্ব ছিলেন। তার জ্ঞান এবং লেখার মাধ্যমে তিনি শিয়া ধর্মতত্ত্বের বিকাশে গুরুত্বপূর্ণ ভূমিকা পালন করেছিলেন। তার শিক্ষার্থীরা, যার মধ্যে আহমাদ ইবনে ফাহাদ হিলি এবং ফখর আল মোহক্কিন উল্লেখযোগ্য।  ভূমিকা সোরে আহলে ইমান হল লেখক আলী ইবনে আবদুল করিম নিলির “আল কায়েবা” নামে অন্য একটি বইয়ের সারাংশ।  সোরে আহলে ইমান বইটিতে বর্ণিত বেশিরভাগ বর্ণনা তার অন্য বই যেমন “আল আনোয়ার আল মোজিয়া”-তেও উল্লেখ করা হয়েছে। লেখক আলী ইবনে আবদুল করিম নিলি শুধু ব্যাখ্যাগুলোই বর্ণনা করেনি বরং সেগুলো বিস্তারিতভাবে ব্যাখ্যাও করেছে।( Aqa Bozorg Tehrani, Al Zariah, vol:12, p.p.173-174)  সত্যতা বইটি একটি সংক্ষেপিপ্ত সারাংশ। এই বইটি বিহার আল-আনওয়ারের লেখায় আল্লামেহ হিলির একটি উৎস হিসেবেও গণনা করা হয়েছে।(Allameh Hiili, vol:1.p.17, Bihar Al Anwar) এই বইটি পরবর্তী প্রজন্মের পণ্ডিতদের জন্য অজানা এবং অনুপলব্ধ ছিল।  লেখার শৈলী বইটি আরবি ভাষায় লেখা হয়েছে। লেখক ইমাম মাহাদীর আবির্ভাবের আলামত সম্পর্কে মুহাম্মদ এবং তার পরিবারের বর্ণিত হাদিসগুলো দুটি অংশে উল্লেখ করেছেন। একটি অংশে আবির্ভাবের লক্ষণ এবং অন্য অংশে যেই সময়ে আবির্ভাব ঘটবে সেই ঘটনাগুলি বর্ণনা করেছেন। লেখক হাদিস বর্ণনাকারীদের নাম উল্লেখ করেছেন।  বইয়ের উৎস লেখক আলী ইবনে আব্দুল করিম নিলি শেষ পাতায় সূত্র উল্লেখ করেছেন। কয়েকটি সূত্র নিম্নরূপ:  Kamal Al Din Ibn Babawayh  Al Qaybah by Nomani  Al Qaybah by Shaykh Tusi  Al Ershad By Sheikh Mofid.(Soroure Ahle Iman, Nili, p.147.1426 lunar)  উৎস  Aqa Bozorg Tehrani, Zariah on Shiite Writings, Dar Al Azwa, Beirout, 1403 lunar  Nili Ali Ibn Abdul Karim, Sorure Ahle Iman, Dalile Ma, Qom.1426 Lunar)  তথ্যসূত্র  বিষয়শ্রেণী:হাদিস বিষয়শ্রেণী:ইসলামি ধর্মতত্ত্ব বই বিষয়শ্রেণী:১৪২০-এর দশকের বই
অটল বিহারী বাজপেয়ী হিন্দি বিশ্ববিদ্যালয় ভারতের মধ্যপ্রদেশ অঙ্গরাজ্যের ভোপাল শহরের একটি রাজ্য বিশ্ববিদ্যালয়। এটি ২০১১ সালের ডিসেম্বর মাসে প্রতিষ্ঠিত হয়েছিল। বিশ্ববিদ্যালয়ের নামকরণ হিন্দি কবি এবং ভারতের প্রাক্তন প্রধানমন্ত্রী অটল বিহারী বাজপেয়ীর নামে করা হয়। মোহন লাল ছিপা বিশ্ববিদ্যালয়ের প্রথম উপাচার্য ছিলেন।   শিক্ষাঙ্গন  , বিশ্ববিদ্যালয়টি দুটি ভাড়া করা ভবন থেকে পরিচালিত হয়। পুরানো মধ্যপ্রদেশ বিধানসভায় পঠন-পাঠন পরিচালিত হয়, যখন প্রশাসনিক কাজগুলি মধ্যপ্রদেশ মুঙ্গালিয়া কোট ক্যাম্পাসের একটি ভবনে পরিচালিত করে। মুঙ্গলিয়া কোটে ২০১৩ সালে  আয়তন বিশিষ্ট শিক্ষাঙ্গনের ভিত্তিপ্রস্তর স্থাপন করা হয়েছিল।   হিন্দি ভাষা  বিশ্ববিদ্যালয় হিন্দি ভাষায় অধ্যয়ন প্রচার করছে। বিশ্ববিদ্যালয়টি মেডিকেল কাউন্সিল অব ইন্ডিয়াকে (এমচিআই) হিন্দি ভাষায় শিক্ষার্থীদের এমবিবিএস পঠন-পাঠনের পরীক্ষা প্রদানের অনুমতি দিতে বলেছিল। প্রতিষ্ঠানটি ২০১৬ সালে হিন্দি ভাষায় ভারতে প্রথম ইঞ্জিনিয়ারিং কোর্স চালু করে, যদিও বিশ্ববিদ্যালয়টি ২০১৭ সালে ছাত্রছাত্রী ও পরিকাঠামোর অভাবের কারণে কাজকর্মটি বন্ধ করার কথা ভাবছিল।   পাঠ্যধারাগুলি  বিশ্ববিদ্যালয় ২০২০ সালের নভেম্বর মাসে ফার্স্ট এইড স্পেশালিস্ট ডিপ্লোমা কোর্স ও দিল্লির ফার্স্ট এইড কাউন্সিল অব ইন্ডিয়া (এফএসিআ), সহযোগিতায় অন্যান্য প্রাথমিক চিকিৎসা পাঠধারা চালু করে।   তথ্যসূত্র    বহিঃসংযোগ     বিষয়শ্রেণী:হিন্দি বিষয়শ্রেণী:২০১১-এ প্রতিষ্ঠিত শিক্ষাপ্রতিষ্ঠান বিষয়শ্রেণী:ভূপালের বিশ্ববিদ্যালয় বিষয়শ্রেণী:অটল বিহারী বাজপেয়ীর স্মারক
থাম্ব|নিমতলী দেউড়ী, প্রাসাদের পশ্চিম দিকের তোরণ নিমতলী কুঠি বা নিমতলী প্রাসাদ ছিল বাংলাদেশের রাজধানী ঢাকা শহরের নিমতলি এলাকায় অবস্থিত একটি মুঘল আমলের প্রাসাদ। ঢাকার নায়েবে নাজিম জেসারত খানের জন্য নিমতলিতে এই প্রাসাদটি নির্মাণ করা হয়। পরবর্তীতে অন্যান্য নায়েবে নাজিমরাও এই প্রাসাদকে বাসভবন হিসাবে ব্যবহার করেছেন। নবাব গাজীউদ্দিনের মৃত্যুর পরে এটি ইস্ট ইন্ডিয়া কোম্পানি অধিগ্রহণ করে এবং এলাকার ভবনগুলো নিলামে বিক্রি করে দেয়। ক্রেতারা ভবনগুলির অধিকাংশই ভেঙে ফেলে। অবশিষ্ট অংশ পরবর্তীকালে ব্রিটিশ সরকার পুনরায় অধিগ্রহণ করে নেয়।মুনতাসীর মামুন, "ঢাকা: স্মৃতি বিস্মৃতির নগরী", ৩য় সংস্করণ, ৪র্থ মূদ্রণ, জানুয়ারি ২০০৪, অনন্যা প্রকাশনালয়, ঢাকা, পৃষ্ঠা ১৪৭, ।   বর্তমান অবস্থা  বর্তমানে নিমতলি কুঠির কেবলমাত্র পশ্চিম ফটকটি টিকে রয়েছে, যা নিমতলী দেউড়ি হিসেবে পরিচিত। এশিয়াটিক সোসাইটি অব বাংলাদেশের ভবনের প্রাঙ্গনে এটি অবস্থিত। দেউরি ভবনটি সংস্কার করে এখানে স্থাপন করা হয়েছে এশিয়াটিক সোসাইটি ঐতিহ্য জাদুঘর।  চিত্রশালা   আরও দেখুন   বাংলাদেশের প্রত্নতাত্ত্বিক স্থানের তালিকা   তথ্যসূত্র    বহিঃসংযোগ    আড়াইশ বছরের পুরনো নিমতলী দেওড়ী বাংলাদেশ প্রতিদিন, ২৮ এপ্রিল ২০১৮, পেছনের পৃষ্ঠা।  বিষয়শ্রেণী:ঢাকা জেলার দর্শনীয় স্থান বিষয়শ্রেণী:পুরান ঢাকা বিষয়শ্রেণী:ঢাকার ইতিহাস বিষয়শ্রেণী:মুঘল স্থাপত্য বিষয়শ্রেণী:ঢাকার ভবন ও স্থাপনা বিষয়শ্রেণী:বাংলাদেশের প্রাসাদ বিষয়শ্রেণী:বাংলাদেশের রাজকীয় বাসভবন
মিডিয়ান ধমনী একটি ধমনী যা কদাচিৎ মানুষ ও অন্যান্য প্রাণীতে পাওয়া যায়।  ১৮৮০-এর দশকের মাঝামাঝি জন্মগ্রহণকারী ব্যক্তিদের মধ্যে এই ধমনীর প্রাদুর্ভাব ছিল প্রায় ১০%, যেখানে ২০শ শতাব্দীর শেষভাগে জন্মগ্রহণকারীদের মধ্যে এটা বেড়ে দাঁড়ায় ৩০%। ২০২০ সাল নাগাদ জন্মগ্রহণকারী ৩৫% মানুষের মধ্যে এই ধমনী উপস্থিত রয়েছে। বিবর্তনীয় সময়尺度এ এটি একটি উল্লেখযোগ্য বৃদ্ধি। মিডিয়ান ধমনীর প্রাদুর্ভাব ৫০% বা তার বেশি হয়ে গেলে একে বৈকল্পিক না বলে 'স্বাভাবিক' মানব কাঠামো হিসেবে বিবেচনা করা উচিত। "এই বৃদ্ধির কারণ হতে পারে মিডিয়ান ধমনী বিকাশে জড়িত জিনের মিউটেশন বা গর্ভাবস্থায় মায়েদের স্বাস্থ্যগত সমস্যা, অথবা উভয়ই। যদি এই প্রবণতা অব্যাহত থাকে, ২১০০ সাল নাগাদ বেশিরভাগ মানুষের অগ্রবাহুতে মিডিয়ান ধমনী থাকবে।"  উপস্থিত থাকলে এটি অগ্রবাহুতে রেডিয়াল ধমনী ও উলনার ধমনীর মধ্যবর্তী স্থানে অবস্থান করে। এটি মিডিয়ান স্নায়ুর সাথে প্রবাহিত হয় এবং ঐ স্নায়ু দ্বারা নিয়ন্ত্রিত একই কাঠামোগুলোতে রক্ত সরবরাহ করে। এটি একপাশে বা উভয়পাশে থাকতে পারে।  এটি ফ্লেক্সর রেটিনাকুলামের গভীর দিয়ে অতিক্রম করে এবং এক বা একাধিক পামার আর্চে শেষ হতে পারে।  গভীর কবজি কাটা ক্ষেত্রে (যেমন আত্মহত্যার চেষ্টা থেকে) মিডিয়ান ধমনী কাটা পড়লে রক্তক্ষরণের ঝুঁকি থাকে।  যে ব্যক্তির মিডিয়ান ধমনী নেই তার কোনো স্বাস্থ্যগত সমস্যা দেখা যায় বলে প্রমাণিত হয়নি।      তথ্যসূত্র      বহিঃসংযোগ     রদ্রিগেজ-নিডেনফুয়ের, এম., ও অন্যান্য। "মিডিয়ান ধমনী পুনর্বিবেচনা।" জার্নাল অফ অ্যানাটমি ১৯৫.০১ (১৯৯৯): ৫৭-৬৩।  বিষয়শ্রেণী:উপরের অঙ্গের ধমনী বিষয়শ্রেণী:শারীরস্থানিক বৈকল্পিকতা
জাহিয়া দেহার (জন্ম ২৫ ফেব্রুয়ারি ১৯৯২) একজন আলজেরীয় বংশোদ্ভূত ফরাসি ফ্যাশন এবং অন্তর্বাস নকশাবিদ, মডেল এবং অভিনেত্রী, তার বাবা-মায়ের বিবাহবিচ্ছেদের পরে ১০ বছর বয়সে ফ্রান্সে এসেছিলেন এবং যিনি এক ফুটবলারের সাথে জড়িত একটি যৌন কেলেঙ্কারির কারণে পরিচিত হয়েছিলেন, কম বয়সী এসকর্ট মেয়ে হিসাবে।    জীবনের প্রথমার্ধ     তথ্যসূত্র    বহিঃসংযোগ    সরকারী ওয়েবসাইট  অফিসিয়াল ইউটিউব চ্যানেল  বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:যৌন কেলেঙ্কারি বিষয়শ্রেণী:২১শ শতাব্দীর ফরাসি অভিনেত্রী বিষয়শ্রেণী:ফরাসি চলচ্চিত্র অভিনেত্রী বিষয়শ্রেণী:আলজেরীয় চলচ্চিত্র অভিনেত্রী বিষয়শ্রেণী:ফরাসি নারী মডেল বিষয়শ্রেণী:আলজেরীয় পতিতা বিষয়শ্রেণী:ফরাসি পতিতা বিষয়শ্রেণী:আলজেরীয় নারী মডেল বিষয়শ্রেণী:ফ্রান্সে আলজেরীয় অভিবাসী বিষয়শ্রেণী:ফরাসি নারী বেশভূষাশৈলী নকশাবিদ বিষয়শ্রেণী:ফরাসি বেশভূষাশৈলী নকশাবিদ বিষয়শ্রেণী:আলজেরীয় নারী বেশভূষাশৈলী নকশাবিদ বিষয়শ্রেণী:আলজেরীয় বেশভূষাশৈলী নকশাবিদ বিষয়শ্রেণী:ফরাসি নারী পতিতা
থাম্ব|আড্ডা কথোপকথন, কলকাতা আড্ডা হলো সদস্যদের মধ্যে একটি 'কথোপকথন', যারা মূলত একই আর্থ-সামাজিক স্তরের ছিল, কিন্তু প্রক্রিয়াটি আধুনিক সময়ে গণতান্ত্রিক হয়েছে। The Chattering Masses The New York Times, 15 May 2005.  আড্ডা ২০০৪ সালে অক্সফোর্ড ইংরেজি অভিধানে অন্তর্ভুক্ত করা হয়েছিল।  ভারতীয় আড্ডায় বিভিন্ন ভাষার সাথে সংযুক্ত অর্থের ছায়া রয়েছে|   হিন্দিতে, আড্ডা হলো একটি বিশেষ্য, শব্দের নামমাত্র রূপ যার অর্থ একটি গোষ্ঠী বা সম্প্রদায়ের অবস্থান বা নীড়। ব্যুৎপত্তি শব্দের মূল অর্থ খুঁজে পাওয়া যায়, যার অর্থ "পাখির জন্য পার্চিং স্পট বা পার্চ"।  বাংলায়, আড্ডা একটি বিশেষ্য -ক্রিয়া যৌগের একটি স্বতন্ত্র বিশেষ্য এবং একটি বিশেষ্য উভয়ই। শব্দের নামকরণের দুটি ইন্দ্রিয় রয়েছে - একটি হল হিন্দি অর্থ, এবং অন্যটি হল আচার সভা এবং/অথবা একদল লোকের কথোপকথনের স্থান (অর্থাৎ, একটি সিম্পোজিয়াম)। ক্রিয়াপদের ফর্মের অর্থ হল একদল লোকের মধ্যে অনানুষ্ঠানিক কথোপকথন, প্রায়ই ঘন্টার পর ঘন্টা, এবং সাধারণত খাবারের সাথে থাকে।"Adda" on Newschool.edu   ২০১১ সালে, চলচ্চিত্র নির্মাতা সুরজো দেব এবং রঞ্জন পালিত এই বিষয়ে একটি তথ্যচিত্র তৈরি করেছিলেন। আড্ডা: কলকাতা, কলকাতা নামক এক চলচ্চিত্র বিশ্বের বিভিন্ন উৎসবে প্রদর্শিত হয়েছে এবং মেক্সিকো আন্তর্জাতিক চলচ্চিত্র উৎসব ২০১২-এ গোল্ডেন পাম পুরস্কার জিতেছে|   তথ্যসূত্র   বিষয়শ্রেণী:বাংলা শব্দ ও বাক্যাংশ বিষয়শ্রেণী:বাঙালি সংস্কৃতি
সওদাগরের ভিটা বা চান্দের ভিটা বা চান্দের ঢিবি বাংলাদেশের রাজশাহী বিভাগে অবস্থিত একটি প্রাচীন স্থাপনা। এটি মূলত বগুড়া জেলার শিবগঞ্জ উপজেলায় অবস্থিত যা ধনভাণ্ডার ঢিবি থেকে প্রায় ২০০ কিলোমিটার দক্ষিণ-পশ্চিমে অবস্থিত।আবুল কালাম মোহাম্মদ যাকারিয়া; প্রশ্নোত্তরে বাঙলাদেশের প্রত্নকীর্তি (প্রথম খন্ড); ঝিনুক প্রকাশনী; তৃতীয় মুদ্রণঃ মার্চ ২০১৩; পৃষ্ঠা-১৭৭, ISBN 984- 70112-0112-0। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।  বিবরণ সওদাগরের ভিটার আয়তন ছিলো দৈর্ঘ্য ৪৫ মিটার, প্রস্থ ২০ মিটার ও উচ্চতা ৮ মিটার। প্রাচীনকালের ইট-পাথরের ধ্বংসাবশেষ একটি প্রকাণ্ড ইমারতের সাক্ষ্য বহন করছে।এই ভিটা চাঁদ সওদাগরের কাহিনী বহন করছে।  আরও দেখুন  বাংলাদেশের প্রত্নতাত্ত্বিক স্থানের তালিকা  মহাস্থানগড়  লহনার ধাপ  ধনভাণ্ডার ঢিবি  কাঁচের আঙ্গিনা   রবীন্দ্র কাচারী বাড়ি  সীতাকোট বিহার  নবরত্ন মন্দির  চিত্রশালা  তথ্যসূত্র  বিষয়শ্রেণী:বগুড়া জেলার দর্শনীয় স্থান বিষয়শ্রেণী:শিবগঞ্জ উপজেলা, বগুড়া বিষয়শ্রেণী:বগুড়া জেলার প্রত্নতাত্ত্বিক স্থাপনা
লোধিয়ান খাস () ভারতের পাঞ্জাব রাজ্যের জলন্ধর জেলার একটি নগর পঞ্চায়েত-শাসিত শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে লোধিয়ান খাস শহরের জনসংখ্যা হল ৮৫৪৬ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৬৬%। পুরুষদের মধ্যে সাক্ষরতার হার ৬৯% এবং নারীদের মধ্যে এই হার ৬৩%। সারা ভারতের সাক্ষরতার হার ৫৯.৫%, তার চাইতে লোধিয়ান খাস এর সাক্ষরতার হার বেশি।  এই শহরের জনসংখ্যার ১৩% হল ৬ বছর বা তার কম বয়সী।   তথ্যসূত্র   বিষয়শ্রেণী:পাঞ্জাব, ভারতের শহর ও নগর বিষয়শ্রেণী:জলন্ধর জেলার শহর ও নগর
ইমেটে কারমেলা সেন্ট গিলেন (২ মার্চ, ১৯৮১ - ২৫ ফেব্রুয়ারি, ২০০৬) একজন আমেরিকান স্নাতক ছাত্রী, যিনি নিউইয়র্ক সিটিতে ধর্ষিত হন ও খুন হন। তিনি নিউ ইয়র্ক শহরের জন জে কলেজ অফ ক্রিমিনাল জাস্টিসে ফৌজদারি বিচার বিষয়ে অধ্যয়ন করছিলেন। তার হত্যাকাণ্ড জাতীয় দৃষ্টি আকর্ষণ করে; পরবর্তীকালে জেনিফার মুরের হত্যার সাথে, এটি আইন পাসের জন্য একটি অনুঘটক ছিল যাতে বারগুলিতে বাউন্সারের ব্যাকগ্রাউন্ড চেক ও নাইটক্লাবের নিরাপত্তা পরিকল্পনা প্রয়োজন। একজন বাউন্সারকে সেন্ট গিলেন হত্যার দায়ে দোষী সাব্যস্ত করা হয়েছিল।   জীবন ও হত্যা  ইমেট সেন্ট গিলেন ম্যাসাচুসেটসের বোস্টনে জন্মগ্রহণ করেন, তিনি সেমুন্ডো গিলেন ওমরিন সেন্ট হিলায়ার কন্যা। তার পদবি – ও তার বড় বোন – তাদের পিতামাতার পদবির সংমিশ্রণ ছিল। তাদের মা ছিলেন ফরাসি কানাডিয়ান। ভেনেজুয়েলার অভিবাসী তাদের বাবা, সেমুন্ডো গুইলেন, ইমেটের নয় বছর বয়সে এইডসে মারা যান। তার বিধবা মা পরে আবার বিয়ে করেন।  সেন্ট গিলেন ১৯৯৯ সালে বোস্টন ল্যাটিন স্কুল থেকে স্নাতক হন এবং জর্জ ওয়াশিংটন বিশ্ববিদ্যালয়ে পড়ার জন্য ওয়াশিংটন, ডিসিতে চলে যান। তার বাবার মতো, সেন্ট গিলেন ফৌজদারি বিচার নিয়ে পড়াশোনা করেছিলেন। তিনি ২০০৩ সালে ম্যাগনা কাম লাউডে স্নাতক হন এবং মাস্টার্স ডিগ্রি অর্জনের জন্য জন জে কলেজ অফ ক্রিমিনাল জাস্টিসে ভর্তি হন। যদিও প্রাথমিকভাবে ফরেনসিক মনোবিজ্ঞান অধ্যয়ন করার ইচ্ছা ছিল, সেন্ট গিলেন তার প্রধান বিষয় ফৌজদারি বিচার ক্ষেত্রে পরিবর্তন করেছিলেন। তিনি তার শ্রেণির সেরা ৫% জনের মধ্যে স্থান পেয়েছে, তার ২০০৬ সালের মে মাসে স্নাতক হওয়ার কথা ছিল।  ফ্লোরিডায় তার মা ও বোনের সাথে তার আসন্ন জন্মদিন উদযাপন করার পর, সেন্ট গিলেন একটি বিমানে নিউইয়র্কে ফিরে যান। সেন্ট গিলেন ২০০৬ সালের ২৪শে ফেব্রুয়ারি তার প্রিয় বন্ধু ক্লেয়ার হিগিন্সের সাথে দেখা করেন তার জন্মদিন উদযাপন অব্যাহত রাখতে।  ২৫ ফেব্রুয়ারি রাত ৩ টা ৩০ মিনিটের দিকে একটি নাইটক্লাবে দুই মহিলা বাড়ি যাব কিনা তা নিয়ে তর্ক করেছিল। হিগিন্স বাকি; পরে রাত ৩ টা ৫০ মিনিটে আমি ফোন কল করে সেন্ট গিলেন হিগিন্সকে আশ্বস্ত করেছিলেন, যে তিনি শীঘ্রই বাড়ি চলে যাচ্ছেন। তাকে শেষবার ভোর ৪ টার সময় 'দ্য ফলস' নামে একটি বারে দেখা যায়।   তথ্যসূত্র   বিষয়শ্রেণী:মার্কিন যুক্তরাষ্ট্রে নারীর প্রতি সহিংসতা বিষয়শ্রেণী:নারীর প্রতি সহিংসতার ঘটনা বিষয়শ্রেণী:খুনের শিকার নারী বিষয়শ্রেণী:২০০০-এর দশকে ধর্ষণ